***Superbad*** er en amerikansk komedie fra 2007. Filmen er regissert av Greg Mottola, og har Jonah Hill og Michael Cera i hovedrollene.

Handling
--------

Seth (Jonah Hill) og Evan (Michael Cera) er to outsidere som har vært bestevenner siden tidlig på barneskolen og som nå går siste året på high school. De kan ikke stoppe å tenke på sex, men tanken på det er også det nærmeste de har kommet å ha det, og før de drar til college og veiene deres skilles, vil de gjerne miste dyden. De liker hver sin jente – Seth er forelsket i Jules (Emma Stone), mens Evan alltid har hatt et godt øye til Becca (Martha MacIsaac). Problemet er at de tror disse jentene er uoppnåelige. Så skjer det utenkelige; Seth blir paret opp mot Jules i heimkunnskap, og blir bedt på en fest hun skal holde hjemme hos seg selv, en fest Becca også skal på. Jules spør i tillegg Seth om han kan skaffe alkohol til festen.

Dette er lettere sagt enn gjort siden aldersgrensen for å kjøpe alkohol i USA er 21 år, men Seth klekker ut en enkel plan han er sikker på vil lykkes: falsk legitimasjon. Sammen med deres merkelige venn Fogell (Christopher Mintz-Plasse), drar Seth og Evan ut på en reise som de håper skal ende med at de mister dyden til Jules og Becca innen kvelden er omme. Så møter de på to eksentriske, mindre intelligente politimenn (Seth Rogen og Bill Hader) som blir tilkalt når Fogell blir slått ned av en tyv idet han skal kjøpe alkoholen. Lite vet de om at dette er starten på den villeste natten i deres liv.

Rolleliste
----------

| Rolle | Skuespiller |
| --- | --- |
| Seth | Jonah Hill |
| Evan | Michael Cera |
| Fogell | Christopher Mintz-Plasse |
| Officer Slater | Bill Hader |
| Officer Michaels | Seth Rogen |
| Becca | Martha MacIsaac |
| Jules | Emma Stone |
| Nicola | Aviva Farber |
| Francis the Driver | Joe Lo Truglio |
| Mark | Kevin Corrigan |

Om filmen
---------

Fra et budsjett på relativt lave 20 millioner dollar, innkasserte filmen cirka 170 millioner dollar på verdensbasis, hvorav drøyt 120 av dem ble spilt inn i USA. Den dag i dag står *Superbad* som den mest innbringende high school-komedien noensinne, foran filmer som *Porky's* (1982), *American Pie* (1999), *Mean Girls* (2004) og *Skulk med stil* (1986).

Referanser
----------

1. ↑  Box Office Mojo (2011). «Comedy - High School Movies at the Box Office» **(engelsk)**. Box Office Mojo. Besøkt februar 2012.  Sjekk datoverdier i `|besøksdato=` (hjelp)

Eksterne lenker
---------------

* (en) Offisielt nettsted Rediger på Wikidata

* (en) Superbad (film) – kategori av bilder, video eller lyd på Commons Rediger på Wikidata
* (en) *Superbad* på Internet Movie Database Rediger på Wikidata

* (sv) *Superbad* i Svensk Filmdatabas Rediger på Wikidata

* (da) *Superbad* i Danmark Nationale Filminstitut Rediger på Wikidata

* (en) *Superbad* på AllMovie Rediger på Wikidata

* (fr) *Superbad* på Allociné Rediger på Wikidata

* (nl) *Superbad* på MovieMeter Rediger på Wikidata

* (en) *Superbad* på Turner Classic Movies Rediger på Wikidata

* (en) *Superbad* på American Film Institute Rediger på Wikidata

* (en) *Superbad* på Rotten Tomatoes Rediger på Wikidata

* (en) *Superbad* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |